### Markacijski odsek

V letu 2017 je bilo organiziranih več delovnih akcij na poteh, ki jih oskrbuje naše planinsko društvo. Opravljen je bil pregled vseh poti v spomladanskem času.

Seznam poti, ki jih vzdržuje naše društvo

* Domžale – Tabor – Sv.Trojica – Murovica (Domžalska pot spominov),
* Dupeljne – Kolovec – Rudnik (Domžalska pot spominov),
* Stahovica – Sv. Primož – Pasja peč – Domžalski dom na Mali planini,
* Krivčevo - Podkrajnik - Gojška planina – Domžalsko dom na Mali planini,
* Podkrajnik – Pl.Kisovec – priključek na pot proti Veliki planini,
* Marjanine njive – Sončna griča – Gojška planina,
* Kranjski rak – Rakove ravni – Sončna griča,
* Golice – Oseki – Vivodnik na Menini planini,
* Kamniška Bistrica – slap Orglice - Presedljaj – Korošica,
* Presedljaj – Konj.

Na srečanju markacistov KBO MDO so licenco za 2017 potrdili Alojz Pirnat markacist inštruktor, ter Aleš Kermauner, Jože Petarka, Srečo Križnar in Sašo Egete kot markacisti. Potrdila za varno delo z motorno žago so pridobili: Srečo Križnar, Jože Petarka in Alojz Pirnat, kar je podlaga za delo z lesom na akcijah v okviru našega PD-ja.

Še v pomladnem času, je bila narejena nadomestna trasa na poti iz Kamniške Bistrice proti Orglicam, ker je voda odnesla cca 300m poti.

Na področju Velike planine je bila generalno obnovljena trasa iz Krivčevega na Kisovec in varianta čez Gojško planino do Domžalskega doma. Nove smerne table smo namestili na Krivčevem, rondoju na Kisovcu in pri Domžalskem domu. Na križišču nad Podkrajnikom smo zabetonirali drog in namestili smerne table proti Kisovcu in Gojški pl.

Zaradi osipa terena nas čaka še sanacija odcepa iz Jelševega Konfina, v dveh akcijah nam je uspelo pripraviti ves potreben material (les), da bomo v naslednjem letu naredili stopnice, bočne opore in odvodnjavanje. Lesa je dovolj tudi za bočne opore do mravljišča, ki je na trasi Otroške planinske poti.

Na projektu Otroška planinska pot, ki naj bi bila v letu 2017 tudi uradno odprta so bila na celotni trasi obnovljene markacije … seveda samo odseki, ki gredo po označenih planinskih poteh. Pot je krožna in zajema tudi obisk Domžalskega doma.

Na Domžalski poti spominov se pripravlja na novo dokumentacija in obnova markacij na obstoječi trasi: - vris trase variantno pešpot in varianta za kolesarje

 - izdaja dnevnika žigov

 - renoviranje fiksnih točk s kovinskimi žigi ter zamenjava le teh na vseh točkah

V letu 2017 je bilo opravljeno skupaj 328 prostovoljnih delovnih ur.